ไทยติด “โควิด” 2 ราย กลับจากสหรัฐฯ ป่วยสะสม 3,330 คน ยอดเสียชีวิตคงที่
"ศบค." เผยคนไทยกลับจากสหรัฐฯ ติด “โควิด” 2 ราย ไม่มีอาการ ป่วยสะสม 3,330 คน รักษาหายแล้ว 3,148 ราย ยอดเสียชีวิตคงที่ 
"ศบค." เผยคนไทยกลับจากสหรัฐฯ ติด “โควิด” 2 ราย ไม่มีอาการ ป่วยสะสม 3,330 คน รักษาหายแล้ว 3,148 ราย ยอดเสียชีวิตคงที่
6 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 6 ส.ค.63 ระบุว่า ประเทศไทยพบผู้ติดเชื้อโควิด-19 รายใหม่เพิ่ม 2 ราย เป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทำให้จำนวนผู้ป่วยสะสมยืนยัน เพิ่มขึ้นเป็น 3,330 ราย รักษาหายเพิ่ม 4 ราย รักษาหายแล้ว 3,148 ราย ยังรักษาอยู่ 124 ราย ไม่มีผู้เสียชีวิตเพิ่ม ยอดเสียชีวิตรวม คงที่ 58 ราย
สำหรับผู้ติดเชื้อทั้ง 2 รายใหม่นี้ เดินทางมาจากสหรัฐอเมริกา เป็นชายไทย อายุ 42 ปี และหญิงไทย อายุ 62 ปี ถึงไทยวันที่ 31 ก.ค. เที่ยวบินเดียวกับผู้ป่วยยืนยันก่อนหน้า 1 ราย เข้าพัก State Quarantine ที่ จ.ชลบุรี และตรวจหาเชื้อในวันที่ 4 ส.ค. ผลตรวจพบเชื้อ โดยทั้ง 2 ราย ไม่มีอาการ